Σούπερ Λίγκα 2010–11

Η Σούπερ Λίγκα 2010–11 (γνωστή και ως Πρωτάθλημα ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2010–11 ήταν το 52ο που διεξήχθη σε μορφή εθνικής κατηγορίας, το 32ο από καταβολής του επαγγελματικού ποδοσφαίρου και 5ο με την ονομασία Σούπερ Λιγκ. Ξεκίνησε στις 30 Αυγούστου 2010 και η κανονική περίοδος ολοκληρώθηκε στις 17 Απριλίου 2011, ενώ τα play off στις 25 Μαΐου 2011. Στο πρωτάθλημα συμμετείχαν 16 ομάδες, οι 13 πρώτες της προηγούμενης περιόδου, οι δύο πρώτες ομάδες της Β' εθνικής (2009–10) και μία ομάδα της Β' εθνικής που αναδείχθηκε νικήτρια των αγώνων play off. Πρωταθλητής αναδείχθηκε για 38η φορά στην ιστορία του ο Ολυμπιακός.

 Ολυμπιακός Προπονητής: Ερνέστο Βαλβέρδε. Ποδοσφαιριστές: (Σε παρένθεση συμμετοχές/τέρματα) Τερματοφύλακες: Μέγερι (3), Νικοπολίδης (6), Πάρντο (22). Αμυντικοί: Γκαλίτσιος (3), Μέλμπεργκ (23/3), Μοντεστό (24/2), Αβρ.Παπαδόπουλος (26), Ραούλ Μπράβο (18), Ποτουρίδης (6), Τοροσίδης (20/3), Χολέμπας (24/1). Μέσοι: Ζαϊρί (13), Ιμπαγάσα (24), Μανιάτης (9), Ντουντού (19), Ουρτάδο (16), Γ.Παπαδόπουλος (8), Ριέρα (26/6), Ρόμενταλ (18/1), Φετφατζίδης (19/2), Φουστέρ (29/12). Επιθετικοί: Μήτρογλου (5/1), Μιραλάς (27/14), Νέμεθ (3), Πάντελιτς (20/9), Τζεμπούρ (10/7). Το πρωτάθλημα της περιόδου 2010-11 σκιάστηκε από την υπόθεση των στημένων αγώνων που ήρθε στο φως στο τελείωμα της προηγούμενης αγωνιστικής περιόδου. Εμπλεκόμενες στην υπόθεση υπήρξαν και ομάδες που αγωνίζονταν στο πρωτάθλημα της Α΄ Εθνικής. Από το φθινόπωρο του 2009 η UEFA είχε ενημερώσει την ΕΠΟ για υπόθεση στημένων αγώνων στις ελληνικές διοργανώσεις ποδοσφαίρου. Τον Οκτώβριο ο πρόεδρος της ΕΠΟ παρέλαβε από την ΟΥΕΦΑ τον φάκελο με την υπόθεση αυτή. Τον Απρίλιο του 2011 ο βουλευτής του πολιτικού κόμματος ΛΑ.Ο.Σ., Αθανάσιος Πλεύρης έφερε στο φως της δημοσιότητας τη λίστα με τους στημένους αγώνες που είχε παραδώσει η ΟΥΕΦΑ στις ελληνικές αρχές. Η λίστα περιλάμβανε 27 ύποπτους αγώνες, απ’ τους οποίους οι δύο αφορούσαν αγώνες Α' Εθνικής, οι τρεις αγώνες Κυπέλλου και οι 22 αγώνες Β' Εθνικής. Ανάλογα με τον βαθμό βεβαιότητας της ΟΥΕΦΑ, οι αναμετρήσεις συνοδεύονταν από τους χαρακτηρισμούς, «άκρως διεφθαρμένο», «διεφθαρμένο», «σοβαρά ύποπτο», «ύποπτο», «ελαφρώς ύποπτο». Μετά τη δημοσιοποίηση της υπόθεσης ο Άρειος Πάγος ζήτησε να διεξαχθεί έρευνα από τους κατά τόπους εισαγγελείς.Με βάση το πόρισμα της έρευνας, τον Ιούνιο του 2011 ασκήθηκαν ποινικές διώξεις σε 85 εμπλεκόμενους και σε 15 από αυτούς εκδόθηκαν άμεσα εντάλματα σύλληψης. Τρεις από αυτούς κρίθηκαν προφυλακιστέοι: ο Αχιλλέας Μπέος (μεγαλομέτοχος του Ολυμπιακού Βόλου) ο Γιώργος Τσακογιάννης (μεγαλομέτοχος της Ηλιούπολης) και ο Βασίλειος Καρακούλιας (ο οποίος διατηρούσε γραφείο παράνομου στοιχηματισμού). Προφυλακιστέος κρίθηκε πολύ αργότερα, καθώς παρέμενε καταζητούμενος για μεγάλο διάστημα, ο Μάκης Ψωμιάδης ο οποίος φερόταν ως ο ουσιαστικός ιδιοκτήτης της ΠΑΕ Καβάλας. Μετά την εξέλιξη αυτή η πειθαρχική επιτροπή της Σούπερ Λίγκας αποφάσισε τον υποβιβασμό του Ολυμπιακού Βόλου και της Καβάλας στη Β΄ Εθνική. Η επιτροπή εφέσεων της ΕΠΟ όμως, ανέτρεψε την αρχική απόφαση της Σούπερ Λίγκας και αποφάσισε την τιμωρία του Ολυμπιακού Βόλου με αφαίρεση 10 βαθμών από το πρωτάθλημα της νέας ποδοσφαιρικής περιόδου και της Καβάλας με αφαίρεση 8 βαθμών. Η απόφαση αυτή ανατράπηκε ξανά από την Επιτροπή Επαγγελματικού Αθλητισμού που απέβαλλε τις δύο ομάδες από τα επαγγελματικά πρωταθλήματα και τις οδήγησε στην πρώτη μη επαγγελματική κατηγορία, την Δ΄ Εθνική. Το σκεπτικό της απόφασης ανέφερε ότι δεν είχε επέλθει καμία ουσιαστική μεταβολή στο ιδιοκτησιακό καθεστώς των δύο ομάδων, μετά την πρόσφατη τιμωρία του Αχιλλέα Μπέου και του Μάκη Ψωμιάδη, οι οποίοι με απόφαση της αθλητικής δικαιοσύνης, αποκλείστηκαν ισοβίως από τον χώρο του ποδοσφαίρου.Στα μέσα Ιουλίου ήρθαν στο φως νέοι ύποπτοι αγώνες για τους οποίους σχηματίστηκε νέα δικογραφία. Με βάση τα νέα στοιχεία ασκήθηκαν διώξεις σε τρεις ομάδες της Α΄Εθνικής, στον Αστέρα Τρίπολης, στον ΠΑΣ Γιάννινα και στον ΟΦΗ. Στις 30 Σεπτεμβρίου η Πειθαρχική Επιτροπή της Σούπερ Λίγκας αποφάσισε υποβιβασμό του Αστέρα Τρίπολης, ενώ απάλλαξε τις άλλες δύο ομάδες. Τελικά στις 11 Οκτωβρίου, η επιτροπή Εφέσεων της ΕΠΟ δικαίωσε τον Αστέρα Τρίπολης, ο οποίος παρέμεινε στο πρωτάθλημα της περιόδου 2011-12 Με αποφάσεις των αρμόδιων αθλητικών οργάνων, ο Γ.Σ. Ηρακλής Θεσσαλονίκης γνώρισε τρεις διαδοχικούς υποβιβασμούς μέσα σε διάστημα λίγων μηνών, καταλήγοντας από τη Super League 2010-2011 στη Δ΄ Εθνική Κατηγορία 2011-2012, παρόλο που αγωνιστικά είχε εξασφαλίσει την παραμονή του, τερματίζοντας στην 11η θέση της βαθμολογίας. Λίγο μετά το τέλος του πρωταθλήματος 2010-2011, το Πρωτοβάθμιο Όργανο Αδειοδότησης της Ε.Π.Ο. δεν χορήγησε άδεια συμμετοχής στην «Ηρακλής Θεσσαλονίκης Π.Α.Ε.» για το πρωτάθλημα της περιόδου 2011-2012, με αποτέλεσμα να υποβιβαστεί στη Β΄ Εθνική 2011-2012. Η «Ηρακλής Θεσσαλονίκης Π.Α.Ε.» άσκησε έφεση, η οποία όμως απορρίφθηκε από την επιτροπή εφέσεων αδειοδότησης της Ε.Π.Ο. Στις 12 Μαΐου 2011, ο πρόεδρος της Ε.Π.Ο. Σοφοκλής Πιλάβιος γνωστοποίησε στην επιτροπή μορφωτικών υποθέσεων της Βουλής των Ελλήνων πως η «Ηρακλής Θεσσαλονίκης Π.Α.Ε.» είχε καταθέσει πλαστή ασφαλιστική και φορολογική ενημερότητα για να μπορέσει να πραγματοποιήσει μεταγραφές κατά τη μεταγραφική περίοδο του Ιανουαρίου 2011. Για το γεγονός της πλαστής ενημερότητας, η Π.Α.Ε. του «Α.Γ.Σ. Αστέρα Τρίπολης», ο οποίος είχε τερματίσει 14ος στο πρωτάθλημα και υποβιβαζόταν, προχώρησε σε καταγγελία προς την Πειθαρχική Επιτροπή της Super League, σε βάρος της «Ηρακλής Θεσσαλονίκης Π.Α.Ε.», ζητώντας να αφαιρεθούν από την ομάδα της Θεσσαλονίκης επτά βαθμοί από το πρωτάθλημα. Η πειθαρχική επιτροπή της Super League αποφάσισε υποβιβασμό της «Ηρακλής Θεσσαλονίκης Π.Α.Ε.» διά της κατάληψης της τελευταίας θέσης στον βαθμολογικό πίνακα του πρωταθλήματος 2010-2011. Με την απόφαση αυτή, ο «Α.Γ.Σ. Αστέρας Τρίπολης» κατέλαβε τη 13η θέση και παρέμεινε στην Α΄ Εθνική Κατηγορία 2011-2012.Η «Ηρακλής Θεσσαλονίκης Π.Α.Ε.» στη συνέχεια κατέφυγε στο Αθλητικό Διαιτητικό Δικαστήριο (CAS) ζητώντας την ακύρωση της απόφασης της Ε.Π.Ο. και τη μη επικύρωση της βαθμολογίας. Το CAS απέρριψε το αίτημα της «Ηρακλής Θεσσαλονίκης Π.Α.Ε.» για μη επικύρωση της βαθμολογίας, αλλά αποφάσισε να επανεξεταστεί ο φάκελος της από τη δευτεροβάθμια επιτροπή της Ε.Π.Ο. Η «Ηρακλής Θεσσαλονίκης Π.Α.Ε.» προχώρησε σε νέα προσφυγή στο Τακτικό Διαιτητικό Δικαστήριο της ΕΠΟ, το οποίο την έκανε δεκτή και επέστρεψε την υπόθεση του υποβιβασμού της για την πλαστή ενημερότητα στην Επιτροπή Εφέσεων της Ομοσπονδίας. Η Επιτροπή Εφέσεων, στις 5 Σεπτεμβρίου 2011, απέρριψε για δεύτερη φορά το αίτημα της «Ηρακλής Θεσσαλονίκης Π.Α.Ε.», οδηγώντας την ομάδα οριστικά στη Β' Εθνική Κατηγορία 2011-2012.Μετά από αυτή την εξέλιξη, η «Ηρακλής Θεσσαλονίκης Π.Α.Ε.» αποφάσισε να καταφύγει στα πολιτικά δικαστήρια για να δικαιωθεί. Όμως, αυτή η κίνηση είχε ως αποτέλεσμα να οδηγηθεί η ομάδα στη Γ' Εθνική Κατηγορία 2011-2012, καθώς σύμφωνα με τον πειθαρχικό κώδικα της Ε.Π.Ο. απαγορεύεται η προσφυγή στα πολιτικά δικαστήρια. Η "χαριστική βολή" για την «Ηρακλής Θεσσαλονίκης Π.Α.Ε.» δόθηκε στις 27 Σεπτεμβρίου 2011, όταν η Επιτροπή Επαγγελματικού Αθλητισμού υποβίβασε τον σύλλογο στην πρώτη μη επαγγελματική κατηγορία, στη Δ΄ Εθνική Κατηγορία 2011-2012, επειδή δεν είχε καταθέσει φάκελο συμμετοχής στα επαγγελματικά πρωταθλήματα. Χρησιμοποιήθηκαν ακόμα: Το Παμπελοποννησιακό Στάδιο στους 5 πρώτους αγώνες της Κέρκυρας λόγω μη έγκαιρης αποπεράτωσης εργασιών της έδρας της, το Στάδιο Αλκαζάρ στους 6 πρώτους αγώνες της Λάρισας πριν μετακινηθεί στο νέο της γήπεδο και ακόμα το Γήπεδο Απόστολος Νικολαΐδης και το Γήπεδο Ριζούπολης, λόγω προσωρινού προβλήματος του χορτοτάπητα του Ολυμπιακού Σταδίου. Η βαθμολογία όπως επικυρώθηκε από τη Σούπερ Λιγκ, μετά την απόφαση για υποβιβασμό του Ηρακλή δια της κατάληψης της τελευταίας θέσης στη βαθμολογία: Στα play off συμμετείχαν οι ομάδες που τερμάτισαν στις θέσεις 2 έως 5 στην κανονική περίοδο. Την πρώτη θέση σ' αυτό το μίνι πρωτάθλημα κατέκτησε ο Παναθηναϊκός, εξασφαλίζοντας τη συμμετοχή του στον 3ο προκριματικό γύρο του επόμενου Champions League. Οι επόμενες τρεις ομάδες της κατάταξης εξασφάλισαν θέσεις στις προκριματικές φάσεις του Europa League της περιόδου 2011–12. Κριτήρια κατάταξης: Βαθμοί Βαθμοί από τους μεταξύ των ισόβαθμων ομάδων αγώνες Διαφορά τερμάτων στους μεταξύ των ισόβαθμων ομάδων αγώνες Κατάταξη κανονικής περιόδουΟι ομάδες ξεκίνησαν με τους εξής βαθμούς: Παναθηναϊκός 3 ΑΕΚ 1 ΠΑΟΚ 0 Ολυμπιακός Βόλου 0 Στους αγώνες με αστερίσκο δεν υπήρχε παρουσία φιλάθλων λόγω τιμωρίας έδρας. Στους αγώνες με αστερίσκο δεν υπήρχε παρουσία φιλάθλων λόγω τιμωρίας έδρας. Οι ομάδες με αστερίσκο δεν συμμετείχαν στο πρωτάθλημα της Superleague 2009–10 Δεν περιλαμβάνονται οι αγώνες play off 38.volos247.eu SuperLeague LIVE Επίσημος ιστότοπος Super League Ελλάδα